

**Podmienky doplnkového využitia infraštruktúry Kreatívneho centra**

**Integrovaný regionálny operačný program 2014 – 2020**

**Prioritná os 3: Mobilizácia kreatívneho potenciálu v regiónoch**

# OBSAH

[OBSAH 2](#_Toc94025979)

[VYMEDZENIE KĽÚČOVÝCH POJMOV 3](#_Toc94025980)

[1. ÚVOD 3](#_Toc94025981)

[2. DOPLNKOVÉ VYUŽITIE INFRAŠTRUKTÚRY 3](#_Toc94025982)

[2.1. Príklady komerčného využitia infraštruktúry 4](#_Toc94025983)

[3. MONITORING KOMERČNÉHO VYUŽITIA INFRAŠTRUKTÚRY 5](#_Toc94025984)

# VYMEDZENIE KĽÚČOVÝCH POJMOV

***Infraštruktúrou*** sa pre účely tohto materiálu rozumie nehnuteľnosť (budova) alebo jej časť (vrátane vybavenia), ktorá predstavuje kreatívne centrum (ďalej len „KC“), na vybudovanie ktorého sa poskytuje nenávratný finančný príspevok.

***Celkovou ročnou kapacitou*** infraštruktúry sa pre účely tohto materiálu rozumie maximálna využiteľnosť priestoru, ktorý infraštruktúra tvorí, počas obdobia jedného kalendárneho roka. Celková ročná kapacita sa vyjadruje ako jednotka časopriestoru, teda plocha na určité obdobie. V osobitných prípadoch je možné zohľadniť aj ďalšie faktory, ktoré by lepšie vyjadrovali Vyčíslenie celkovej ročnej kapacity je dôležité pre overenie dodržania limitu 20 % celkovej ročnej kapacity na hospodársku činnosť, resp. komerčné užívanie.

***Cieľovou skupinou*** sa pre účely tejto metodiky rozumejú podnikatelia v kultúrnom a kreatívnom priemysle (ktorí sú chápaní v súlade s definíciou KKP, možnosťami podpory KKP v rámci IROP PO3 a s definíciou malých a stredných podnikov), fyzické osoby nepodnikatelia, ako aj široká verejnosť so záujmom o KKP a to v rámci programov poskytovaných kreatívnym centrom.

***Komerčným využitím*** sa pre účely tohto materiálu rozumie poskytnutie infraštruktúry KC za trhových podmienok:

1. na iný účel, na aký bolo KC budované (t.j. mimo rámca aktivity 2 – Poskytovanie špecifických služieb KC a (ak relevantné) aktivity 3 – Emerging talents v zmysle podmienok výzvy IROP-PO3-SC31-2019-49), a/alebo
2. iným osobám, ako sú cieľové skupiny oprávnených aktivít (aktivity 2 – Poskytovanie špecifických služieb KC a (ak relevantné) aktivity 3 – Emerging talents) projektu schváleného v rámci výzvyIROP-PO3-SC31-2019-49.

# ÚVOD

Cieľom tohto materiálu je úprava pravidiel pre komerčné využitie infraštruktúry (KC) tak, by si zachovala svoj nehospodársky charakter (jej financovanie nepredstavovalo štátnu pomoc) . Tento metodický materiál, ako aj každá jeho aktualizácia, nadobúda platnosť dňom jeho schválenia a účinnosť dňom jeho zverejnenia na webovom sídle SO pre IROP PO3: [http://www.culture.gov.sk/podpora-projektov-dotacie-1d.html.](http://www.culture.gov.sk/podpora-projektov-dotacie-1d.html)

# DOPLNKOVÉ VYUŽITIE INFRAŠTRUKTÚRY

Podmienky tzv. zmiešaného využívania infraštruktúry, ktorá sa má takmer výlučne využívať na nehospodársku činnosť sú definované v bode 207 Oznámenia Komisie o pojme štátna pomoc uvedenom v odseku 107 ods. 1 Zmluvy o fungovaní Európskej únie (2016/C 262/01)[[1]](#footnote-1). V zmysle spomínaného bodu Oznámenia Komisie financovanie infraštruktúry ako celku môže patriť mimo rozsah pôsobnosti pravidiel štátnej pomoci, a to za predpokladu, že hospodárske využitie je čisto sprievodnou činnosťou, teda činnosťou, ktorá je priamo spojená s prevádzkou infraštruktúry a je pre ňu nevyhnutná alebo je neoddeliteľne spojená s jej hlavným nehospodárskym využitím. Za takýto by sa mal považovať prípad, keď hospodárske činnosti spotrebúvajú tie isté vstupy ako základné nehospodárske činnosti, napríklad materiál, vybavenie, prácu alebo fixný kapitál. Sprievodné hospodárske činnosti musia mať vzhľadom na kapacitu infraštruktúry obmedzený rozsah. Hospodárske využitie infraštruktúry možno v tejto súvislosti považovať za vedľajšie, resp. sprievodné, ak kapacita vyčlenená každý rok na túto činnosť neprekračuje 20 percent celkovej ročnej kapacity infraštruktúry

V prípade sprievodného hospodárskeho (komerčného) využívania vybudovanej infraštruktúry KC prijímateľ zabezpečí otvorený prístup k jej využívaniu na transparentnom a nediskriminačnom základe za štandardných trhových podmienok v súlade s účelom, na ktorý je táto infraštruktúra určená.

Verejné financovanie poskytnuté na obvyklé vybavenie (napr. reštaurácie, obchody alebo platené parkovanie) infraštruktúr, ktoré sa používajú takmer výlučne na nehospodársku činnosť, spravidla nemá žiaden vplyv na obchod medzi členskými štátmi, keďže nie je pravdepodobné, že by toto obvyklé vybavenie prilákalo zákazníkov z iných členských štátov, pričom nie je pravdepodobné, že ich financovanie má viac než len okrajový vplyv na cezhraničné investície alebo usádzanie sa. A teda financovanie obnovy budovy na účely zriadenia KC, ktorej súčasťou budú aj priestory určené pre komerčné prevádzky ako sú reštaurácie alebo kaviarne, ktoré priamo nesúvisia s fungovaním KC, nebude predstavovať štátnu pomoc v prípade, že využívanie infraštruktúry ako celku si zachová takmer výlučne nehospodársky charakter, t.j. kapacita určená na primárne nekomerčné využívanie neklesne v žiadnom roku prevádzky pod 80 % celkovej kapacity KC.

## Príklady komerčného využitia infraštruktúry

Modelový príklad uvedený v tejto časti je zjednodušený a jeho primárnym účelom je demonštrovať jeden z možných prístupov k nastaveniu zmiešaného využívania infraštruktúry KC tak, aby si zachovala svoj nehospodársky charakter a jej financovanie zostalo mimo rámca štátnej pomoci. V praxi môžu nastať aj iné prípady, pričom SO pre IROP PO3 bude posudzovať jednotlivé prípady individuálne na základe konkrétnej situácie a spôsobu zmiešaného využívania podporenej infraštruktúry. SO pre IROP PO3 odporúča prijímateľom vo všetkých prípadoch, kedy majú záujem hospodársky využívať podporenú infraštruktúru, sa vopred obrátiť na SO pre IROP PO3, ktorý jednotlivé situácie na základe predložených podkladov posúdi.

**Príklad 1:**

Budova KC pozostáva z dvoch podlaží, každé s výmerou podlahovej plochy 1.000 m2.

Na prvom podlaží a nachádza:

1. priestor určený pre kaviareň o výmere 80 m2,
2. malá sála určená na workshopy a prednášky pre skupiny do 50 účastníkov o výmere 220 m2,
3. veľká sála určená najmä pre propagačné akcie v rámci aktivity emerging talents o výmere 500 m2,
4. zostávajúci priestor (200 m2) tvoria chodby a sociálne zariadenia

Na prvom podlaží sa nachádza:

1. pracovná dielňa na prípravu kostýmov pre divadelné predstavenia a filmový priemysel o výmere 200 m2 obsahujúca 5 samostatných zariadení na prácu s textíliami, v zmysle prevádzkového poriadku môže každé zariadenie v jednom čase využívať jedna fyzická osoba
2. inovačný ateliér o výmere 200 m2, obsahujúci 6 samostatných priestorov s vybavením na prípravu šperkov, v zmysle prevádzkového poriadku môže každý priestor v jednom čase využívať jedna fyzická osoba
3. kancelárske priestory slúžiace na administratívu a správu KC o celkovej výmere 150 m2
4. sklad materiálu pre pracovnú dielňu a inovačný ateliér o výmere 100 m2,
5. zostávajúca plocha (300 m2) pozostáva zo sociálnych zariadení a otvoreného priestoru, kde sú prezentované produkty účastníkov programov KC.

KC poskytuje svoje služby účastníkom programov počas 4 pracovných dní v týždni. KC zároveň umožňuje komerčný prenájom malej a veľkej sály a zariadení v pracovnej dielni a ateliéri pre tretie osoby v zmysle vopred určeného cenníka počas jedného pracovného dňa v týždni a v osobitných prípadoch (špeciálne ad hoc akcie realizované tretími osobami a pod.) aj počas víkendov.

Celková kapacita KC je 2.000 m2 x 365 dní.

Kaviareň ako jediný výlučne komerčne využívaný priestor využíva 4 % ročnej kapacity (vzhľadom na skutočnosť, že priestor kaviarne nie je využívaný na iné účely je možné výpočet vykonať zjednodušene ako podiel výmery kaviarne k celkovej ploche KC, t.j. 80/2000.

Otvorené priestory ako chodby a sociálne zariadenia je možné považovať za výlučne nehospodárskeho charakteru, celkovo predstavujú 500 m2. Do tejto kategórie je možné zaradiť aj sklad materiálu, ktorý slúži výlučne na účely skladovania materiálu potrebného pri poskytovaní služieb účastníkom pri programoch KC.

KC vedie evidenciu využitia kapacity na komerčné účely, aby nedošlo k prekročeniu limitu 20%. Minimálna doba prenájmu malej a veľkej sály je pol dňa, resp. prístup k zariadeniam v ateliéri alebo dielni je pol dňa, t.j. 4 hodiny. V prípade výpočtu komerčného využívania kapacity KC sa pri prenájme sál zohľadňuje v úvode spomínaný časopriestor, teda počet dní a výmera konkrétnej sály. V prípade prenájmu zariadení, resp. komerčného prístupu do ateliéra alebo dielne sa pri určení plochy berie do úvahy aj počet osôb, ktoré ateliér, resp. dielňu využívajú, t.j. v prípade, že ateliér, resp. do ateliéru na komerčnom základe využijú štyri osoby, pričom dve na celodennú prácu a dve po pol dni, znamená to, že v danom dni bola kapacita využitá na 50% a v tejto miere aj vstupuje do výpočtu komerčného využitia infraštruktúry KC, t.j. ako 100 m2 v daný deň.

# MONITORING KOMERČNÉHO VYUŽITIA INFRAŠTRUKTÚRY

**Podmienky pre komerčné využívanie infraštruktúry**:

 Prenájom, ponúkané služby alebo predávané výrobky musia byť **ponúkané za trhových podmienok,** v opačnom prípade môže konanie prijímateľa zakladať neoprávnenú štátnu pomoc, s ktorou sa spája povinnosť vymáhania, resp. vrátenia NFP alebo jeho časti.

 Prijímateľ je povinný viesť oddelené účty alebo sledovať **v analytickom účtovníctve** oddelene komerčné a nekomerčné činnosti s cieľom predchádzať krížovému financovaniu komerčných činností cez nekomerčné. Sledovanie výdavkov a príjmov každého typu aktivity a ich monitorovanie sa musí diať na ročnej báze. Dokladom pre toto sledovanie môže byť ročná účtovná závierka prijímateľa.

|  |  |
| --- | --- |
|  | Informáciu o komerčnom využívaní infraštruktúry (t.j. komerčný prenájom priestorov a technológie) uvádza prijímateľ vo výročnej, záverečnej a následnej monitorovacej správe projektu. **Dokument upravený na podmienky svojho projektu** predkladá prijímateľ **ako prílohu** výročnej, záverečnej a následnej monitorovacej **správy za každý kalendárny rok** (predchádzajúci roku predloženia monitorovacej správy), v ktorom sa infraštruktúra komerčne využívala. |
|  | Prijímateľ musí byť **schopný jednoznačne preukázať obmedzené komerčné využívanie** infraštruktúry a to počas celého obdobia platnosti a účinnosti zmluvy o poskytnutí NFP. Monitorovanie dodržiavania limitu 20% ročnej kapacity zo strany prijímateľa však má prebiehať počas celej doby odpisovania podporenej infraštruktúry. Na preukázanie dodržiavania obmedzeného komerčného využívania infraštruktúry prijímateľ uchováva podpornú dokumentáciu (napr. účtovné záznamy, rozvrh učebne, časový harmonogram komerčného prenájmu, zmluvy o prenájme a pod.). Prijímateľ sleduje využitie kapacity vždy pre konkrétny kalendárny rok. Sprostredkovateľský orgán pre IROP PO3 je oprávnený v priebehu finančnej kontroly na mieste vyžiadať si tieto dokumenty a prijímateľ je povinný ich predložiť. |
|  | V prípade, že u jedného prijímateľa boli podporené **viaceré infraštruktúry**, ktoré sú používané na účely komerčného prenájmu, **stanovené podmienky musí spĺňať každá oddelene**. |
|  | Príjmy z komerčnej činnosti musia byť **kumulované vo Fonde** udržateľnosti / Fonde budúcej prevádzky kreatívneho centra a použité na pokrytie prevádzkových výdavkov s cieľom zabezpečiť dodržanie účelu na ktorý bolo kreatívne centrum zriadené. |
|  | Prístup k infraštruktúre bude otvorený pre viacero používateľov a bude sa poskytovať na |

**transparentnom a nediskriminačnom základe**.

1. Zdroj[: http://eur-lex.europa.eu/legal-content/EN/TXT/?uri=OJ%3AC%3A2016%3A262%3ATOC](http://eur-lex.europa.eu/legal-content/EN/TXT/?uri=OJ%3AC%3A2016%3A262%3ATOC4)  [↑](#footnote-ref-1)